
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1044 


29 Ιουλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Απόκτηση ελληνικής ιθαγένειας από τον αλλοδαπό 
ΑΡΟΥΤΙΝΙΑΝ ΑΛΕΞΑΝΔΡΟΥ του ΓΕΩΡΓΙΟΥ κλπ.. 1 

Έγκριση του Οργανισμού Εσωτερικής Υπηρεσίας του 
Παιδικού Σταθμού Δήμου Καρδαμύλων Ν. Χίου.... 2 

Τροποποίηση του Οργανισμού Εσωτερικής Υπηρε- 
σίαςτου Δήμου Θεοδώρου Ζιάκα Ν. Γρεβενών. ... 3 

Σύσταση Νομικού Προσώπου Δημοσίου Δικαίου με 
την επωνυμία «Δημοτικό Τοπικό Μουσείο Μηλεών 

Πηλίου» Δήμου Μηλεών Ν. Μαγνησίας. 4 

Απαγόρευση κυνηγίου ορισμένου χρόνου στις θέσεις 
«Καραντάου» και «Σαριγκιόλ» περιφέρειας Δήμου 

Βελεστίνου Ν. Μαγνησίας. 5 

Σύσταση Νομικού Προσώπου Ιδιωτικού Δικαίου στη 
Νομαρχιακή Αυτοδιοίκηση Σάμου με την επωνυμία 
«ΟΡΓΑΝΙΣΜΟΣ ΤΟΥΡΙΣΜΟΥ ΝΟΜΑΡΧΙΑΚΗΣ ΑΥ¬ 
ΤΟΔΙΟΙΚΗΣΗΣ ΣΑΜΟΥ». 6 


ΑΠΟΦΑΣΕΙ Σ 

(ΐ) 

Απόκτηση ελληνικής ιθαγένειας από τον αλλοδαπό ΑΡΟΥ- 
ΤΙΝΙΑΝ ΑΛΕΞΑΝΔΡΟΥ του ΓΕΩΡΓΙΟΥ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

1. Με την ΟΙΚ 1457/1.4.2003 απόφαση του Γενικού Γραμ- 
ματέα Περιφέρειας Ανατολικής Μακεδονίας - Θράκης γίνεται 
δεκτή η από 31.5.2001 αίτηση του ομογενούς αλλοδαπού 
ΑΡΟΥΤΙΝΙΑΝ ΑΛΕΞΑΝΔΡΟΥ του ΓΕΩΡΓΙΟΥ για απόκτηση 
Ελληνικής Ιθαγένειας, σύμφωνα με τις διατάξεις του Ν. 
2790/2000, όπως τροποποιήθηκαν με το άρθρο 76 του Ν. 
2910/2001. 

2. Με την ΟΙΚ 1449/1.4.2003 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης γίνεται 
δεκτή η από 31.5.2001 αίτηση του ομογενούς αλλοδαπού 
ΑΡΟΥΤΙΝΙΑΝ ΣΟΥΡΕΝ του ΓΕΩΡΓΙΟΥ, για απόκτηση Ελληνι¬ 
κής Ιθαγένειας, σύμφωνα με τις διατάξεις του Ν. 2790/2000, 
όπως τροποποιήθηκαν με το άρθρο 76του Ν. 2910/2001. 

3. Με την ΟΙΚ 1453/1.4.2003 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γίνε¬ 
ται δεκτή η από 07/06/2001 αίτηση του ομογενούς αλλοδα¬ 
πού ΓΚΑΣΙΜΠΑΓΙΑΖΩΒ ΚΩΝ/ΝΟΥ του ΚΥΡΙΑΚΟΥ, για από¬ 
κτηση Ελληνικής Ιθαγένειας, σύμφωνα με τις διατάξεις του 


Ν. 2790/2000, όπως τροποποιήθηκαν με το άρθρο 76 του Ν. 
2910/2001. 

4. Με την ΟΙΚ. 1452/1.4.2003 απόφαση του Γενικού Γραμ- 
ματέα Περιφέρειας Ανατολικής Μακεδονίας - Θράκης, γίνε¬ 
ται δεκτή η από 23.1.2002 αίτηση της ομογενούς αλλοδαπής 
ΚΟΥΖΜΟΒΑ ΠΑΡΘΕΝΑΣ του ΙΣΑΚ, για απόκτηση Ελληνικής 
Ιθαγένειας, σύμφωνα με τις διατάξεις του Ν. 2790/2000, 
όπως τροποποιήθηκαν με το άρθρο 76του Ν. 2910/2001. 

5. Με την ΟΙΚ. 1451/1.4.2003 απόφαση του Γενικού Γραμ¬ 
ματέα Περιφέρειας Ανατολικής Μακεδονίας - Θράκης, γίνε¬ 
ται δεκτή η από 31.8.2001 αίτηση του ομογενούς αλλοδαπού 
ΜΑΓΚΡΑΝΤΖΕ ΣΑΛΒΑτου ΓΕΩΡΓΙΟΥ, για απόκτηση Ελληνι¬ 
κής Ιθαγένειας, σύμφωνα με τις διατάξεις του Ν. 2790/2000, 
όπως τροποποιήθηκαν με το άρθρο 76του Ν. 2910/2001. 

6. Με την ΟΙΚ 1462/1.4.2003 απόφαση του Γενικού Γραμ- 
ματέα Περιφέρειας Ανατολικής Μακεδονίας - Θράκης, γίνε¬ 
ται δεκτή η από 31.8.2001 αίτηση της ομογενούς αλλοδαπής 
ΜΑΓΚΡΑΝΤΖΕ ΜΑΝΑΝΑΣ του ΑΝΔΡΕΑ, για απόκτηση Ελλη¬ 
νικής Ιθαγένειας της ιδίας και του ανηλίκου τέκνου της, σύμ¬ 
φωνα με τις διατάξειςτου Ν. 2790/2000, όπως τροποποιήθη¬ 
καν με το άρθρο 76 του Ν. 2910/2001 

7. Με την ΟΙΚ 1450/1.4.2003 απόφαση του Γενικού Γραμ- 
ματέα Περιφέρειας Ανατολικής Μακεδονίας - Θράκης, γίνε¬ 
ται δεκτή η από 8.6.2001 αίτηση του ομογενούς αλλοδαπού 
ΕΡΓΚΕΝΙΑΝ ΑΡΜΕΝ του ΜΠΑΜΠΚΕΝ. για απόκτηση Ελληνι¬ 
κής Ιθαγένειας του ιδίου και των ανηλίκων τέκνων του, σύμ¬ 
φωνα με τις διατάξειςτου Ν. 2790/2000, όπως τροποποιήθη¬ 
καν με το άρθρο 76 του Ν. 2910/2001. 

8. Με την ΟΙΚ 1461/1.4.2003 απόφαση του Γενικού Γραμ- 
ματέα Περιφέρειας Ανατολικής Μακεδονίας - Θράκης, γίνε¬ 
ται δεκτή η από 8.6.2001 αίτηση του ομογενούς αλλοδαπού 
ΕΡΓΚΕΝΙΑΝ ΡΟΜΙΚτου ΜΠΑΜΠΚΕΝ για απόκτηση Ελληνι¬ 
κής Ιθαγένειας του ιδίου και των ανηλίκων τέκνων του, σύμ¬ 
φωνα με τις διατάξειςτου Ν. 2790/2000, όπως τροποποιήθη¬ 
καν με το άρθρο 76 του Ν. 2910/2001. 

Με εντολή Γ ενικού Γ ραμματέα Περιφέρειας 
Η ΠροϊσταμένηΔ/νσης 
Ε. ΚΛΑΔΟΥ 

-♦- 

Αριθ. 5897 (2) 

Έγκριση του Οργανισμού Εσωτερικής Υπηρεσίας του 
Παιδικού Σταθμού Δήμου Καρδαμύλων Ν. Χίου 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις: 

α) του άρθρου 12τουΝ. 1188/81 όπως τροποποιήθηκαν με 
τις διατάξεις του Ν. 1832/89 και του άρθρου 8 παρ. 5 του Ν. 

2307/95, β) του άρθρου 198 του Π.Δ. 410/95, γ) του άρθρου 
7 του Ν. 2503/97, δ) του άρθρου 26 του Π.Δ. 410/95 όπως 
ανπκαταστάθηκαν με το άρθρο 12 του Ν. 2880/2001. 

2) Την 4/03 απόφαση του Διοικητικού Συμβουλίου του Παι¬ 
δικού Σταθμού Δήμου Καρδαμύλων, καθώς και την αριθ. 
22/03 σύμφωνη γνωμοδότηση του Δημοτικού Συμβουλίου 
Καρδαμύλων. 

3) Το 1/12/29.5.2003 πρακτικό Υπηρεσιακού Συμβουλίου 
ΟΤΑΝ. Χίου 

4) Την 1483/29.10.97 (ΦΕΚ1010/Β/97) απόφαση Γεν. Γραμ¬ 
ματέα Περιφέρειας Βορείου Αιγαίου περί μεταβίβασης δικαι¬ 
ώματος υπογραφής, αποφασίζουμε: 

Εγκρίνουμε την αριθ. 4/2003 απόφαση του Διοικητικού 
Συμβουλίου του Παιδικού Σταθμού Δήμου Καρδαμύλων με 
την οποία ψηφίζεται ο Οργανισμός Εσωτερικής Υπηρεσίας 
του που έχει ως εξής: 

Άρθρο 1 

Διάρθρωση υπηρεσιών 

Οι υπηρεσίες του Παιδικού Σταθμού λειτουργούν σε επί¬ 
πεδο Τμήματος, σύμφωνα με τη δυναμικότητα του Σταθμού 
και σύμφωνα με τη συστατική πράξη προσαρμογής του. 

Το Τμήμα του Βρεφονηπιακού Σταθμού αποτελείται από τα 
εξής Γ ραφεία: 

Α) Γ ραφείο Προσχολικής Αγωγής 

Β) Γ ραφείο Διοικητικού- Οικονομικού 

Άρθρο 2 

Αρμοδιότητες Τμήματος και Γ ραφείων 

Α) Το Τμήμα εποπτεύει, συντονίζει και κατευθύνει το παι¬ 
δαγωγικό έργο του Σταθμού και γενικά μεριμνά για την εύ¬ 
ρυθμη λειτουργία του σύμφωνα με τον ισχύοντα κανονισμό. 

Β) Το Γ ραφείο Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμενα 
βρέφη και νήπια σε συνεργασία με το προσωπικό του Σταθ¬ 
μού. 

Γ) Το Γ ραφείο Διοικητικού - Οικονομικού επιμελείται τις πα¬ 
ντός είδους διοικητικές και οικονομικές εργασίες του Σταθ¬ 
μού. 

Άρθρο 3 

Καθήκοντα Προϊστάμενου Τμήματος 

1) Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

2) Εποπτεύει, συντονίζει και κατευθύνειτο παιδαγωγικό έρ¬ 
γο των γραφείων. 

3) Είναι αρμόδιος για την εύρυθμη λειτουργία του Σταθμού 

4) Εισηγείται στο Δ.Σ. του Σταθμού κάθε θέμα που αφορά 
τη λειτουργία, το προσωπικό, τους γονείς και την υλικοτεχνι- 
κή υποδομή του Σταθμού όπως τον αριθμό και τις ειδικότη¬ 
τες του προσωπικού που είναι αναγκαίο, προκειμένου να δια¬ 
σφαλιστεί η εύρυθμη λειτουργία του 

Το παιδαγωγικό υλικό και τον πόσης φύσεως εξοπλισμό 

Τις απαραίτητες εργασίες για την επισκευή και την συντή¬ 
ρηση των κτιρίων την επιμόρφωση του προσωπικού. 

5) Είναι υπεύθυνος για την τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού ώστε 
να μην δημιουργούνται λειτουργικά προβλήματα στο Σταθμό 

6) Εγκρίνει και υπογράφει τα αιτήματα των προϊστάμενων 
που αφορούν ανάγκες των Γ ραφείων τους 

7) Συνεργάζεται αρμονικά με το Γ ραφείο Διοικητικού - 
Οικονομικού το οποίο οφείλει να παρέχει κάθε στοιχείο, για 
να διασφαλιστείη εύρυθμη λειτουργία του Σταθμού και η επί¬ 
τευξη των σκοπών του. 

8) Επιβλέπειτηντήρησηόλωντων απαραίτητων βιβλίων και 
τηρεί τη σφραγίδα του Σταθμού. 


Άρθρο 4 

Καθήκοντα Προϊστάμενου Γ ραφείο 
Προσχολικής Αγωγής 

Είναι υπεύθυνος 

1. Για την εύρυθμη λειτουργία του Γ ραφείου και την τήρη¬ 
ση του κανονισμού λειτουργίας 

2. Για την παροχή σωστής προσχολικής αγωγής στα φιλο¬ 
ξενούμενα βρέφη νήπια σε συνεργασία με το παιδαγωγικό 
προσωπικό προσωπικό. 

3. Εποπτεύει όλο το προσωπικό του Γ ραφείου για την σω¬ 
στή εκτέλεση των καθηκόντων του. 

4. Εισηγείται στο Τμήμα τις ανάγκες του Γ ραφείου σε προ¬ 
σωπικό και πόσης φύσεως εξοπλισμό καθώς και την επιμόρ¬ 
φωση του προσωπικού. 

5. Είναι υπεύθυνος για τις συγκεντρώσεις προσωπικού γο¬ 
νέων 

6. Τηρεί όλα τα απαραίτητα βιβλία 

Άρθρο 5 

Καθήκοντα Προϊστάμενου γραφείου 
Διοικητικού- Οικονομικού 

1. Είναι υπεύθυνος για την προμήθεια και τον έγκαιρο εφο¬ 
διασμό του Σταθμού με τα αναγκαία τρόφιμα και λοιπά υλικά 
που είναι απαραίτητα για την εύρυθμη λειτουργία του 

2. Επιμελείται την εκκαθάριση και πληρωμή κάθε δαπάνης 
και εκδίδει τα σχετικά εντάλματα πληρωμών 

3. Συντάσσει τις μισθολογικές καταστάσεις του προσωπι¬ 
κού και φροντίζει για την εκκαθάριση μισθών, επιδομάτων 
προσαυξήσεων κ.λ.π. του προσωπικού 

4. Συνεργάζεται με τον προϊστάμενο του τμήματος για την 
κατάρτιση προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ 
θέσεις 1 

Βαθμός Δ' - Α' 

2. ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΙΑΣ 
θέσεις 1 

Βαθμός Δ' - Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 
θέσεις 1 

Βαθμός Δ' - Α' 

4. ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟΜΩΝ 
Θέσεις 2 

Βαθμός Δ' - Α' 

5. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις 1 

Βαθμός Δ' - Α' 

6. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 1 

Βαθμός Ε' - Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 
1. ΤΕ ΒΡΕΦΟΝΗΠΙΟΚΟΜΙΑΣ 
Θέσεις 1 

Β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 1 

Γ ΕΠΟΧΙΚΟ ΠΡΟΣΩΠΙΚΟ 
Θέσεις 2 Διαφόρων ειδικοτήτων 

Οι θέσεις των κλάδων ΠΕ Νηπιαγωγών (προσωρινός) και 
ΤΕ Νηπιαγωγών (προσωρινός) μετατρέπονται μόλις κενω¬ 
θούν με οποιονδήποτε τρόπο σε θέσεις κλάδου ΤΕ9 Βρεφο¬ 
νηπιοκόμων σύμφωνα με τις διατάξεις του άρθρου 35 
Ν.2646/1998 

Άρθρο 7 

Προϊστάμενοι Υπηρεσιακών Μονάδων 

1. Ως προϊστάμενος του τμήματος επιλέγονται από τους 
κλάδους ΠΕ νηπιαγωγών και ΤΕ9 Βρεφονηπιοκόμων σύμφω¬ 
να με τις διατάξεις του άρθρου 36 του Ν. 2190/94 

2. Προϊστάμενος του Γραφείου Διοικητικού- Οικονομικού 
επιλέγεται υπάλληλος του κλάδου ΤΕ Διοικητικού- Λογιστι¬ 
κού. 

Άρθρο 8 

Γιατο διορισμό, τα καθήκοντα, τους περιορισμούς, το χρό¬ 
νο εργασίας, την αστική ευθύνη, τα δικαιώματα, τις άδειες, 
τις μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της υπαλ¬ 
ληλικής σχέσης και την ιατροφαρμακευτική περίθαλψη των 
υπαλλήλων εφαρμόζεται οι εκάστοτε ισχύουσες Νομοθετι¬ 
κές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσωτερι¬ 
κής Υπηρεσίας θέσεις κατά κλάδο καλύπτουν όλους τους 
εργαζόμενους στο Ν.Π.Δ.Δ. ανεξαρτήτως σχέσεως εργα¬ 
σίας καθώς και ορισμένο επιπλέον αριθμό θέσεων για την κά¬ 
λυψη των υφιστάμενων και μελλοντικών αναγκών των Υπη¬ 
ρεσιών του Ν.Π.Δ.Δ. 

Η κατανομή του προσωπικού στα Τμήματα -Γραφεία γίνε¬ 
ται πάντοτε με απόφαση του Προέδρου του Δ.Σ του Ν. Π .Δ.Δ., 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά αντι¬ 
κείμενα, κατά την οποία κατανομή θα εξετάζονται και τυχόν 
ειδικές ανάγκες των υπαλλήλων (μητέρες ανηλίκων τέκνων, 
έγκυες γυναίκες, τόπος διαμονής κ.λ.π.) Προϊστάμενοι Τμή¬ 
ματος Γ ραφείων ορίζονται πάντοτε με απόφαση Πρόεδρο 
του Δ.Σ. οι κρινόμενοι από το αρμόδιο Υπηρεσιακό Συμβού¬ 
λιο υπάλληλοι αναπληρούμενοι σε περίπτωση απουσίας του 
ή κωλύματος από τον κατά βαθμό αρχαιότερο υπάλληλο της 
αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό, ρυθ¬ 
μίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολογι¬ 
σμού του Παιδικού Σταθμού Δ. Καρδαμύλων οικονομικού 
έτους 2003 ο οποίος ενισχύεται από τους ΚΑΠ κ.λ.π. ύψους 
107,300,00 περίπου εφ’ όσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί να 
προσδιοριστεί. 

Η ισχύς του παρόντος Οργανισμού αρχίζει από την δημο¬ 
σίευση του στην Εφημερίδα της Κυβέρνησης 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χίος, 30 Ιουνίου 2003 

Με εντολή Γενικού Γραμματέα Περιφέρειας 
Ο Αναπληρωτής Διευθυντής κ.α.α. 

Κ. ΒΙΔΡΟΣ 

-Φ- 

Αριθ. 2390 (3) 

Τροποποίηση του Οργανισμού Εσωτερικής Υπηρεσίας 
του Δήμου θεοδώρου Ζιάκα Ν. Γρεβενών. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις 

α. Του άρθρου 12 του Ν 1188/1981 «Περί κυρώσεωςτου 
Κώδικος περί καταστάσεως προσωπικού Ο.Τ.Α.» (ΦΕΚ204/Α" 
27/30.7.1981), όπως αντικαταστάθηκαν από τις όμοιες του 


άρθρου 26παρ. 1 του Ν. 1832/1989 και του άρθρου 8του Ν. 
2307/1995. 

β. Των άρθρων 34 παρ. 14 και 36 του Ν. 2190/1994 «Σύστα¬ 
ση ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης» (ΦΕΚ28/Α/3.3.1994). 

γ. Των Προεδρικών Διαταγμάτων 37α/87,22/90 και 50/2001 

δ. Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137/Α’) σχετικά με τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις, που προστέθηκε με το άρθρο 27 του Ν. 2081/1992 και 
αντικαταστάθηκε εν μέρει από το άρθρο 1 παρ.2.α του Ν. 
2469/1997. 

2. Την αριθ. 2961/30.3.1999 απόφασή μας με την οποία 
εγκρίθηκε ο Οργανισμός Εσωτερικής Υπηρεσίας του Δήμου 
θεοδώρου Ζιάκα Ν. Γρεβενών (ΦΕΚ364/Β/13-4-1999) όπως 
αυτή τροποποιήθηκε με την αριθ. 1195/14-8-2001 (ΦΕΚ 
1152/Β/5-9-2001) όμοια. 

3. Την αριθ. 24/2003 απόφαση του Δημοτικού Συμβουλίου 
του Δήμου Θεοδώρου Ζιάκα, με την οποία τροποποιούνται οι 
αριθ 37/1999 και 23/2001 αποφάσεις του που αφορούν τον 
Οργανισμό Εσωτερικής Υπηρεσίας του Δήμου. 

4. Τη γνωμοδότηση του Υπηρεσιακού Συμβουλίου του άρ¬ 
θρου 37 του Ν. 2190/1994, όπως διατυπώθηκε στο άρθρο 4/ 
2003 πρακτικό του, η οποία δεν συνάδει προς το νόμο, απο¬ 
φασίζουμε: 

Εγκρίνουμε την 24/2003 απόφαση του Δημοτικού Συμ¬ 
βουλίου του Δήμου Θεοδώρου Ζιάκα Νομού Γρεβενών, με 
την οποία τροποποιούνται οι αριθ. 37/1999 και 23/2001 απο¬ 
φάσεις του, με τις οποίες ψηφίστηκε και τροποποιήθηκε 
αντίστοιχα ο Οργανισμός Εσωτερικής Υπηρεσίας του Δή¬ 
μου. 

Η 2961/30.3.1999 απόφασή μας, όπως αυτή τροποποιήθη¬ 
κε με την 1195/14.8.2001 όμοια, τροποποιείται ως εξής: 

Α) Τροποποιείται το άρθρο 13 του Ο.Ε.Υ. που αφορά στις 
θέσεις των Προϊσταμένων των διοικητικών ενοτήτων των 
υπηρεσιών του Δήμου και οι προϊστάμενοι θα επιλέγονται, 
σύμφωνα με το άρθρο 36 παράγραφοι 6 και 7 του Ν. 2190/94, 
ως εξής: 

Στο Τμήμα Διοικητικών και Οικονομικών Υπηρεσιών 
προΐσταται μόνιμος υπάλληλος του κλάδου ΠΕ 1 ήΤΕ 17ήΔΕ 
1, με τον ανώτερο βαθμό. 

Στο Τμήμα Τεχνικών Υπηρεσιών και Περιβάλλοντος 
προΐσταται μόνιμος υπάλληλος του κλάδου ΠΕ3 ή ΤΕ4, με 
τον ανώτερο βαθμό. 

Β) Τροποποιείται το άρθρο 11, του Ο.Ε.Υ. ως εξής: 

Β. 1) Συστήνονται δύο θέσεις ΔΕ 38 Χειριστών Η/Υ. 

Β. 2) Συστήνεται επιπλέον μια θέση ΔΕ 29 - οδηγού αυτοκι¬ 
νήτων. 

Β. 3) Μετατρέπεται η θέση ΔΕ 24 - ηλεκτρολόγου σε ΔΕ 26 
- μηχανοτεχνίτη αυτοκινήτων. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

Από τις διατάξεις της απόφασης αυτής προβλέπεται να 
προκληθεί για το τρέχον οικονομικό έτος σε βάρος του Προ¬ 
ϋπολογισμού δαπάνη 730,00 € και για κάθε ένα από τα επό¬ 
μενα έτη η δαπάνη θα ανέλθει σε 49.500,00 € 

Γιατην ανωτέρω δαπάνη του τρέχοντος οικονομικού έτους 
2003, έχει εγγράφει επιπλέον πίστωση 3.000,00 € στον Κ.Α. 
05/111.1 (Αποδοχές Τακτικών Υπαλλήλων, Διοικητικών και 
Τεχνικών). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Γρεβενά, 4 Ιουλίου 2003 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 8342 (4) 

Σύσταση Νομικού Προσώπου Δημοσίου Δικαίου με την επω¬ 
νυμία «Δημοτικό Τοπικό Μουσείο Μηλεών Πηλίου» Δή¬ 
μου Μηλεών Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95, (Δημοτι¬ 
κός και Κοινοτικός Κώδικας). 

2. Τις διατάξεις του Ν.2503/97 (περί διοίκησης, οργάνω¬ 
σης, στελέχωσηςτης Περιφέρειας, ρύθμιση θεμάτωνγιατην 
Τοπική Αυτοδιοίκηση κ.α. διατάξεις). 

3. Τις διατάξεις του άρθρου 27 Ν.2081/92 με τις οποίες 
προστέθηκε νέο άρθρο 29 Αστό Ν. 1558/85 οι οποίες ρυθμί¬ 
ζουν τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

4. Την 161238/2001 απόφαση του Γενικού Γραμματέα Πε- 
ριφ. Θεσσαλίας (εξουσιοδότηση Προϊσταμένου Δ/νσηςΤοπ. 
Αυτ/σης και Δ/σης Μαγνησίας για υπογραφή εγγράφων). 
ΦΕΚ.597/τ.β'/21-5-2001 

5. Την 93/2003 απόφαση του Δημοτικού συμβουλίου Μηλε¬ 
ών, αποφασίζουμε: 

Άρθρο 1 

Συστήνεται νομικό πρόσωπο δημοσίου δικαίου (Ν.Π.Δ.Δ.) 
στο Δήμο Μηλεών, σύμφωνα μετις διατάξεις του άρθρου 203 
του Π.Δ. 410/1995 (Δ.Κ.Κ.) και με την επωνυμία «ΔΗΜΟΤΙΚΟ 
ΤΟΠΙΚΟ ΜΟΥΣΕΙΟ ΜΗΛΕΩΝ ΠΗΛΙΟΥ». 

Άρθρο 2 

Σκοπός του Νομικού Προσώπου είναι: Η έρευνα και η με¬ 
λέτη της Τοπικής Ιστορίας, της παράδοσης, της λαογραφίας, 
της πολιτισμικής κληρονομιάς της κωμόπολης Μηλεών Πηλί- 
ου και η παρουσίασή τους στους επισκέπτες του Μουσείου, 
ντόπιους και ξένους. 

Άρθρο 3 

Έδρατου Μουσείου ορίζεται η κωμόπολη των Μηλεών, του 
Δήμου Μηλεών και θα στεγασθεί στον πρώτο όροφο του Δη¬ 
μοτικού Καταστήματος. Σε τυχόν δε μελλοντική μετακίνηση 
του Μουσείου η συλλογή της δωρήτριας θα εκτεθεί ιδιαίτερη 
αίθουσα, ιδίας τουλάχιστον εκτάσεως με τη σημερινή που θα 
φέρει το όνομα του ζεύγους Κων/νου και Ελένης Σταμάτη, σε 
χώρο κεντρικό και κατάλληλο για των εκπλήρωση των σκο¬ 
πών του Μουσείου. Στην περίπτωση αυτή ο Δήμος θα μπορεί 
να χρησιμοποιεί τον αρχικό χώρο του Μουσείου κατά βούλη¬ 
ση για τις ανάγκες της Υπηρεσίας.Σε περίπτωση όμως που 
για οποιονδήποτε λόγο διακοπεί η παραμονή και λειτουργία 
του Μουσείου στο νεόδμητο κτίριο, το Μουσείο θα επανέλθει 
σε λειτουργία στον νυν χώρο που βρίσκεται και σήμερα ως 
έχει. 

Άρθρο 4 

Περιουσία:Το περιεχόμενο των εκθεμάτων του Μουσείου 
αποτελείται από τα εκθέματα της δωρεάς εν ζωή κας Ελένης 
Κων/νου Σταμάτη που ορίζονται στην 444/1987 πράξη του 
Συμβολαιογράφου Μηλεών Κων/νου Ρακή, καθώς και διάφο¬ 
ρα άλλα λαογραφικά και ιστορικά κείμενα που πιθανόν ήθε¬ 
λαν προσφερθούν, υπό την προϋπόθεση ότι αυτά δεν αλλοι¬ 
ώνουν το πνεύμα και το επίπεδο του Μουσείου. 

Άρθρο 5 

Το Νομικό Πρόσωπο διοικείται από πενταμελές Διοικητικό 
Συμβούλιο,σύμφωνα με τις διατάξεις της παρ. 3 του άρθρου 
203 Δ.Κ.Κ. που αποτελείται: 

Από τον εκάστοτε Δήμαρχο του Δήμου Μηλεών ως Πρόε¬ 
δρο. 

Από δύο (2) Δημοτικούς Συμβούλους του Δημοτικού Δια¬ 
μερίσματος Μηλεών. 


Από ένα (1) δημότη του Δημοτικού Διαμερίσματος Μηλεών 
και 

Από ένα (1) μέλος του Κέντρου Ερεύνης Λαογραφίας της 
Ακαδημίας Αθηνών, που θα ορίζεται με απόφαση του Διοικη¬ 
τικού του Συμβουλίου, εφόσον ορίζονται. 

Τα μέλη του Διοικητικού Συμβουλίου του Μουσείου ορίζο¬ 
νται με απόφαση του Δημοτικού Συμβουλίου Μηλεών. 

Η θητεία του Διοικητικού Συμβουλίου ακολουθεί τη θητεία 
του Δημοτικού Συμβουλίου (δηλαδή τετραετής). 

Άρθρο 6 

Οι πόροι του Νομικού Προσώπου είναι: 

Επιχορηγήσεις του Δήμου (ή άλλου φυσικού ή νομικού 
προσώπου) 

Επιχορηγήσεις από φορείς του Κράτους 

Έσοδα από διάφορες πολιτιστικές εκδηλώσεις 

Πάσης φύσεως δωρεές, κληροδοτήματα, μισθώματα από 
ακίνητα που έχουν μεταβιβασθεί στο Νομικό Πρόσωπο. 

Από πωλήσεις διαφόρων αντικειμένων που πωλούνται στο 
Μουσείο. 

Άρθρο 7 

Το Νομικό Πρόσωπο εκπροσωπείται στα δικαστήρια και σε 
κάθε άλλη αρχή από τον Πρόεδρο του και σε περίπτωση κω¬ 
λύματος ή απουσίας αυτού, από τον Αντιπρόεδρο. 

Άρθρο 8 

Τ ο Μουσείο μπορεί να προμηθεύονται από δημότες της πε¬ 
ριοχής μας ή από το εμπόριο και να μεταπωλεί στους επισκέ¬ 
πτες διάφορα είδη λαϊκής - παραδοσιακής τέχνης και ανα¬ 
μνηστικά του Μουσείου και της περιοχής, τηρουμένων των 
υπό του Νόμου προβλεπομένων διαδικασιών (τιμολόγια - 
αποδείξεις κ.λ.π.) 

Άρθρο 9 

Η δράση του Μουσείου, πέραν αυτής της παρουσίασης 
των εκθεμάτων στους επισκέπτες, μπορεί να επεκτείνεται και 
στην οργάνωση διαφόρων εκπαιδευτικών δραστηριοτήτων, 
όπως ομιλιών, εκθέσεων και παρουσίασης των υλικών του 
Μουσείου σε χώρους εκτός του Μουσείου. 

Άρθρο 10 

Ορίζεται ότι με τη σύνταξη του Κανονισμού του Δημοτικού 
Τοπικού Μουσείου Μηλεών Πηλίου θα ορισθεί και το ωράριο 
λειτουργίας του κατ’ ελάχιστον σύμφωνα και με τα οριζόμε¬ 
να στον εγκεκριμένο ήδη εσωτερικό κανονισμό που ισχύει μέ¬ 
χρι σήμερα του Τοπικού Μουσείου Μηλεών Πηλίου, η τήρη¬ 
ση του οποίου είναι αναγκαία και απαραίτητη για την εύρυθ¬ 
μη λειτουργία του. 

Άρθρο 11 

Τα θέματα τα σχετικά με την πρόσκληση μελών του Νομι¬ 
κού προσώπου σε συνεδρίαση, την απαιτούμενη για τη λήψη 
αποφάσεως πλειοψηφία, τον έλεγχο και τη δυνατότητα εκτέ¬ 
λεσης των αποφάσεών του, ρυθμίζονται με ανάλογη εφαρ¬ 
μογή των σχετικών διατάξεων που αφορούν και το Δημοτικό 
Συμβούλιο. 

Επί των αποφάσεων προϋπολογισμού, απολογισμού, του 
Οργανισμού Εσωτερικής Υπηρεσίας, την εκποίηση ή ανταλ¬ 
λαγή ακινήτων ή επιβάρυνσης με εμπράγματα δικαιώματα 
της αποδοχής δωρεών, κληρονομιών ή κληροδοσιών και της 
συνομολογήσεως δανείων, απαιτείται η σύμφωνη γνώμη του 
Δημοτικού Συμβουλίου. 

Το Δημοτικό Συμβούλιο οφείλει να αποφανθεί και να υπο¬ 
βάλλει την απόφασή του στο Περ. Δ/ντή βάσει των διατάξε¬ 
ων του 2240/94. 

Άρθρο 12 

Οι διατάξεις που ισχύουν για τους Δήμους και αφορούν τον 
Οργανισμού της Εσωτερικής Υπηρεσίας, τον προϋπολογι¬ 
σμό, το οικονομικό έτος, τον απολογισμό, την ταμιακή υπη- 

ρεσία, τη διαχείριση, τα δάνεια και την περιουσία, εφαρμό¬ 
ζονται και στο Νομικό αυτό Πρόσωπο. 

Η εκτέλεση έργων και η προμήθεια πραγμάτων, από το Νο¬ 
μικό αυτό Πρόσωπο, γίνονται σύμφωνα με τις διατάξεις που 
ισχύουν κάθε φορά για εκτέλεση έργων και την προμήθεια 
πραγμάτων από τους Δήμους. 

Άρθρο 13 

Το Νομικό Πρόσωπο καταργείται με τον τρόπο κατά τον 
οποίο συστήθηκε, η δε περιουσία του περιέρχεται στο Δήμο 
Μηλεών. 

Άρθρο 14 

Ο Δήμος θα εγγράφει στον προϋπολογισμό του και θα απο¬ 
δίδει κάθε χρόνο από τα τακτικά του έσοδα το ποσό των 
τριών χιλιάδων (3.000) ευρώ για τις ανάγκες λειτουργίες του 
Νομικού Προσώπου. 

Άρθρο 15 

Κάθε άλλη λεπτομέρεια που δεν προβλέπεται από τη συ¬ 
στατική αυτή πράξη ρυθμίζεται με απόφαση του Δημοτικού 
Συμβουλίου, ύστερα από αιτιολογημένη πρόταση του Διοι¬ 
κητικού Συμβουλίου του Νομικού Προσώπου και στηριζόμε- 
νη στο Νόμο. 

ΑΚΡΟΤΕΆΕΥΤΙΟ ΑΡΘΡΟ - ΚΑΛΥΨΗ ΔΑΠΑΝΗΣ 

Με την παρούσα απόφαση προκαλείται δαπάνη σε βάρος 
του προϋπολογισμού του Δήμου Μηλεών οικ. έτους 2003 
ύψους 3.000 ευρώ και στον Κ.Α. 212.9-012. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Βόλος, 30 Ιουνίου 2003 

Με εντολή Γενικού Γραμματέα Περιφέρειας 
Η Διευθύντρια 
ΔΑΝΑΗ ΧΡΙΣΤΟΓΙΑΝΝΗ 

-Φ- 

Αριθ.2501 (5) 

Απαγόρευση κυνηγίου ορισμένου χρόνου στις θέσεις «Κα- 
ραντάου» και «Σαριγκιόλ» περιφέρειας Δήμου Βελεστί- 
νου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ.5 Ν.Δ. 86/69 (ΦΕΚ 
7/Α711.1.69) «Περί Δασικού Κώδικα», όπως τροποποιήθηκαν 
με τις διατάξεις του άρθρου 7 Ν. 177/75 (ΦΕΚ 205/Α71975) 
καθώς και τις διατάξεις του Ν. 2637/1998 (ΦΕΚ 
200/Α727.8.2000). 

2. Την 414985/29.11.1985 (ΦΕΚ757/Β7ΐ8.12.1985)κοινή 
απόφαση των Υφυπουργού Εθνικής Οικονομίας και Αναπλη¬ 
ρωτή Υπ. Γεωργίας «Μέτρα διαχείρισης της άγριας πτηνο¬ 
πανίδας», όπως αυτή τροποποιήθηκε με τις 366599/ 

16.12.1996 (ΦΕΚ 1188/Β 731.12.1996) και 294283/ 

23.12.1997 (ΦΕΚ 68/Β /4.2.1998) κοινές αποφάσεις των 
Υπουργών Εθνικής Οικονομίας και Γεωργίας. 


3. Την 1922/26.7.2000 (ΦΕΚ 1050/Β/2000) απόφαση του Γε¬ 
νικού Γ ραμματέα Περιφέρειας Θεσσαλίας, με την οποία απα¬ 
γορεύτηκε το κυνήγι όλων των θηραμάτων για τρία χρόνια 
από 1.8.2000 μέχρι 31.7,2003, στις θέσεις «Καραντάου» και 
«Σαριγκιόλ» περιφέρειας Δήμου Βελεστίνου. 

4. Την 1860/12.4.2001 (ΦΕΚ 421/Β712.4.2001) απόφαση 
του Γ ενικού Γ ραμματέα Περιφέρειας Θεσσαλίας «Περί μετα¬ 
βίβασης αρμοδιοτήτων και παροχή εξουσιοδότησης υπο¬ 
γραφής αποφάσεων, εγγράφων και λοιπά με εντολή γενικού 
Γ ραμματέα Περιφέρειας Θεσσαλίας, στο Γ ενικό Διευθυντή 
Περιφέρειας Θεσσαλίας, στο Δ/ντή Δασών Περιφέρειας 
στον Επιθεωρητή Δασών, στους Δ/ντές Δασών των Νομών 
και τους Προϊσταμένους των Δασαρχείωντης Περιφέρειας». 

5. Το 25/6.5.2003 έγγραφο του Κυνηγετικού Συλλόγου Βε¬ 
λεστίνου με το οποίο συνηγορεί για την παράταση απαγό¬ 
ρευσης του κυνηγιού στις παραπάνω θέσεις. 

6. Την προφορική εισήγηση του Γ ραφείου Θήρας, για την 
παράταση της απαγόρευσης του κυνηγίου για μια ακόμα πε¬ 
νταετία, στις παραπάνω θέσεις, επειδή οι λόγοι για τους 
οποίους έχει απαγορευθεί η Θήρα για περιορισμένη χρονική 
διάρκεια, εξακολουθούν να υπάρχουν, σχετικά με την ανά¬ 
γκη προστασίας της Άγριας πανίδας καιτην αύξηση των πλη¬ 
θυσμών της καθώς και την διατήρηση της βιολογικής ποικι¬ 
λότητας, αποφασίζουμε: 

Απαγορεύουμε το κυνήγι όλων των θηραμάτων για πέντε 
(5) χρόνια, από 20/8/2003 μέχρι 19/8/2008 σε έκταση 4.655 
στρεμμάτων στις θέσεις «Καραντάου» και «Σαριγκιόλ» περι¬ 
φέρειας Δήμου Βελεστίνου Ν.Μαγνησίας, που ορίζεται ως 
εξής: 

Αρχίζουν από σταυροδρόμι αγροτικών δρόμων προς μα¬ 
ντριά Βράκα και Γιάννα, ευθεία γραμμή μέχρι μαντριά Γιάννα. 
Ανέρχονται ένα μικρό ρέμα χαρακτηριστικό, που χωρίζει το 
2ο και 3ο Καραντάου, φθάνουν στην κορυφογραμμή, συνέ¬ 
χεια στη θέση «Πατουσιά» και Κοκκινόβραχο, φθάνει στους 
αμυγδαλεώνες Ταγματάρχη, τους οποίους περιλαμβάνει μέ¬ 
σα στην απαγόρευση και συνέχεια μέχρι τον αγροτικό δρόμο 
προς Βελεστίνο. Ακολουθούν τους πρόποδες του βουνού 
Καραντάου, μέχρι να συναντήσουν το σταυροδρόμι από 
όπου και αρχίζουν. 

Τα προαναφερθέντα όρια φαίνονται στον σχετικό χάρτη 
που συνοδεύει την απόφαση αυτή. Η τήρηση αυτής ανατίθε¬ 
ται στα όργανα της Δασικής Υπηρεσίας, της Ελληνικής Αστυ¬ 
νομίας, της Αγροφυλακής, τους Δημοτικούς και Κοινοτικούς 
υπαλλήλους (άρθρο 289 παράγρ. 1 του Ν Λ. 86/69) καιτις Κυ¬ 
νηγετικές Οργανώσεις. Οι παραβάτες της παρούσας τιμω¬ 
ρούνται μετις διατάξειςτου άρθρου 287 Ν.Δ. 86/69 «ΠερίΔα- 
σικού Κώδικα», όπως τροποποιήθηκε με το άρθρο 16 Ν.Δ. 
996/71 και με το άρθρο 12του Ν. 177/75. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Βόλος, 27 Ιουνίου 2003 

Με εντολή Γ ενικού Γ ραμματέα Περιφέρειας 
Ο Δασάρχης Βόλου 
ΝΙΚΟΛΑΟΣ ΓΙΤΣΗΣ 

ΠΕΡΙΦΕΡΕΙΑ ΘΕΣΣΑΛΙΑΣ 
■Α/ΝΣΗ ΛΑΣίϊΝ ΜΑΓΝΗΣΙΑΣ 
ΔΑΣΑΡΧΕΙΟ ΒΟΛΟΥ 



ΧΑΡΤΗΣ: Απαγόρευσης κυνηγιού ορισμένου χρόνου στις θέσεις «Καραντάου»και 
«Σαριγκιόλ» περιφέρειας Δήμου Βελεστίνου Ν. Μαγνησίας. 


Κλίμακα: 1:50.000 

—————Όρια απαγόρευσης κυνηγιού 
Εκταση: 4.655 στρέμματα 
Αρ. Απαγόρευσης 2501/27-6-03 


— Η0ΜΙΚΟ ΤΥΠΟΓ^Λ®^ 

εννίκούί κάνουν. στο Λν *· 1 


Ίν..Λ.πνοααυο 


Βόλος 27-6-2003 


Ο Συντάκτης 


Ντίτορας Νικόλαος 
Δρ. Δασολόγος 


θεωρήθηκε 
Ο Δασάρ> 

Αριθ. 65 (6) 

Σύσταση Νομικού Προσώπου Ιδιωτικού Δικαίου στη Νομαρ¬ 
χιακή Αυτοδιοίκηση Σάμου με την επωνυμία «ΟΡΓΑ¬ 
ΝΙΣΜΟΣ ΤΟΥΡΙΣΜΟΥ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΣΑΜΟΥ» 

ΤΟ ΝΟΜΑΡΧΙΑΚΟ ΣΥΜΒΟΥΛΙΟΥ ΣΑΜΟΥ 
Έχοντας υπόψη: 

Τις διατάξεις των άρθρων 73 και 74 παρ. 2 του Π .Δ. 30/1996 
και του Π.Δ. 198/96 και το γεγονός ότι από τις διατάξεις αυ¬ 
τής της απόφασης δεν προκαλείται δαπάνη σε βάρος του 
προϋπολογισμού του Νομικού Προσώπου, αποφάσισε την 
σύσταση Νομικού Προσώπου με την επωνυμία «Οργανισμός 
Τουρισμού Νομαρχιακής Αυτοδιοίκησης Σάμου» με έδρα την 
πόλη της Σάμου, το καταστατικό του οποίου έχει ως εξής: 

ΚΑΤΑΣΤΑΤΙΚΟ 

Του υπό σύσταση Νομικού προσώπου με επωνυμία «Οργα¬ 
νισμός Τουρισμού Νομαρχιακής Αυτοδιοίκησης Σάμου» με 
έδρα την πόλη της Σάμου. 

Άρθρο 1 

Μορφή - Επωνυμία - Έδρα 

Ιδρύεται Νομικό Πρόσωπο Ιδιωτικού Δικαίου με την επωνυ¬ 
μία ΟΡΓΑΝΙΣΜΟΣ ΤΟΥΡΙΣΜΟΥ ΝΟΜΑΡΧΙΑΚΗΣ ΑΥΤΟΔΙΟΙ¬ 
ΚΗΣΗΣ ΣΑΜΟΥ και συντομογραφικά Ο.ΤΟ.Ν.Α.Σ. 

Ο τίτλος αυτός δεν επιτρέπεται να χρησιμοποιηθεί ως εται¬ 
ρική επωνυμία, σήμα ή διακριτικός τίτλος οποιουδήποτε άλ¬ 
λου νομικού προσώπου. 

Η έδρα του Οργανισμού ορίζεται η πόλη της Σάμου του Δή¬ 
μου Βαθέοςτου Νομού Σάμου. 

Άρθρο 2 
Σκοποί 

Σκοποί του Οργανισμού είναι: 

α) η εξειδίκευση της τουριστικής πολιτικής στο Νομό Σά¬ 
μου, 

β) η μελέτη των τουριστικών ζητημάτων του Νομού καθώς 
και κάθε άλλου ζητήματος που επηρεάζει έμμεσα ή άμεσα 
τον τομέα του τουρισμού στο Νομό Σάμου, 
γ) η οργάνωση και ο συντονισμός όλων των τοπικών φορέ¬ 
ων που εμπλέκονται στον τουρισμό (ΟΤΑ, ΤΕΔΚ, τουριστικές 
επιχειρήσεις, επαγγελματικές ενώσεις, σωματεία κλπ), 
δ) η συμβολή του Οργανισμού στην προβολή και διαφήμι¬ 
ση του Νομού και στην ανάδειξη της πολιτιστικής φυσιογνω¬ 
μίας του στην ελληνική και διεθνή αγορά, 
ε) η βελτίωση των προσφερομένων υπηρεσιών τουρισμού 
στο Νομό και η δημιουργία ανταγωνιστικών συνθηκών, που 
να ανταποκρίνονται στην τουριστική ζήτηση, 
στ) η αξιοποίηση κονδυλίων και χρηματοδοτικών προγραμ¬ 
μάτων της Ευρωπαϊκής Ένωσης στον τομέα του τουρισμού, 
ζ) η εκπόνηση προγραμμάτων ανάπτυξης του τουρισμού 
και η διερεύνηση της εσωτερικής και διεθνούς τουριστικής 
αγοράς, 

η) η συμβολή του οργανισμού στην οργάνωση και συμμε¬ 
τοχή στις εθνικές και τουριστικές εκθέσεις και εκδηλώσεις 
προβολής του Νομού, 

θ) η οργάνωση και λειτουργία συστήματος παροχής τουρι¬ 
στικών πληροφοριών και δημοσίων σχέσεων,. 

ι) η ίδρυση γραφείων σε τουριστικές περιοχές που εμφανί¬ 
ζουν ενδιαφέρον για το Νομό Σάμου, 
ια) η επισήμανση των δυσχερειών και προβλημάτωντης πε¬ 
ριοχής και η ενημέρωση των αρμοδίων υπηρεσιών, (κρατι¬ 
κών και περιφερειακών), για τη λήψη των κατάλληλων μέ¬ 
τρων, 

ιβ) η συμβολή στον εντοπισμό των αναγκών και η δημιουρ¬ 
γία προγραμμάτων εκπαίδευσης και κατάρτισης των απα¬ 
σχολούμενων στον τουριστικό τομέα, 
ιγ) η διοργάνωση εκδηλώσεων, εκθέσεων, φεστιβάλ, γιορ¬ 
τών πολιτισμού και η έκδοση κάθε είδους εντύπων, βιβλίων, 


τουριστικών οδηγών, η δημιουργία ηλεκτρονικών σελίδων 
στο ΙΝΤΕΡΝΕΤ, δίσκων, Οϋ-ΒΟΜ, θνϋ κ.λπ., 

ιδ) η συνεργασία με άλλους φορείς και οργανισμούς τοπι¬ 
κούς, περιφερειακούς, εθνικούς και ευρωπαϊκούς που επι¬ 
διώκουν τους ίδιους ή παρεμφερείς σκοπούς. 

Άρθρο 3 

Όργανα διοίκησης 

Όργανα διοίκησης του Οργανισμού είναι το Διοικητικό 
Συμβούλιο, ο Πρόεδρος και η Επαρχιακή Επιτροπή Τουρι¬ 
σμού. 

ΔΙΟΙΚΗΤΙΚΟ ΣΥΜΒΟΥΛΙΟ 

Ο Οργανισμός διοικείται από Διοικητικό Συμβούλιο (Δ.Σ.), 
που απαρτίζεται από 13 (δέκατρία) μέλη, τα οποία ορίζονται 
με απόφαση του Νομαρχιακού Συμβουλίου και μετά από ει¬ 
σήγηση των αντίστοιχων φορέων τους. Στη συστατική πράξη 
είναι απαραίτητο να ορίζονται αναπληρωματικά μέλη για κά¬ 
θε κατηγορία μελών του Δ.Σ. (αιρετοί, εκπρόσωποι φορέων 
κλπ). 

Η θητεία του Δ.Σ. ακολουθεί τη θητεία του Νομαρχιακού 
Συμβουλίου και λήγει με την εγκατάσταση του νέου Δ.Σ. 

Στο Δ.Σ. μετέχουν ο Νομάρχης και τέσσερα (4) μέλη του 
Νομαρχιακού Συμβουλίου, ο Έπαρχος Ικαρίας, ένας εκπρό¬ 
σωπος της Ένωσης Ξενοδόχων Σάμου-Ικαρίας, ένας εκπρό¬ 
σωπος της Ένωσης ενοικιαζομένων δωματίων Σάμου-Ικα- 
ρίας, ένας εκπρόσωπος της ΤΕΔΚ Νομού Σάμου, ένας εκ¬ 
πρόσωπος του Εργατικού Κέντρου Σάμου κατά προτίμηση 
από το σωματείο ξενοδοχοϋπαλλήλων, ένας εκπρόσωπος 
της επαγγελματικής ένωσηςτουριστικώνπρακτόρων και επι¬ 
χειρηματιών του Νομού Σάμου καθώς και δύο (2) πρόσωπα 
με επαγγελματική κατάρτιση και ειδικές γνώσεις στον τουρι¬ 
σμό, που ορίζονται από το Νομαρχιακό Συμβούλιο. 

Δεν επιτρέπεται να εκλεγούν μέλη του Δ.Σ. ιδιώτες που 
έχουν στερηθεί τα πολιτικά τους δικαιώματα με αμετάκλητη 
δικαστική απόφαση ή έχουν στερηθεί τη διαχείριση της περι¬ 
ουσίας τους με τελεσίδικη δικαστική απόφαση και για όσο 
χρόνο διαρκεί η στέρηση αυτή καθώς και όσοι έχουν καταδι¬ 
καστεί με αμετάκλητη δικαστική απόφαση ως αυτουργοί ή 
συμμέτοχοι σε κακούργημα ή σε κάποιο από τα πλημμελή¬ 
ματα που αναφέρονται στο άρθρο 187 του Π.Δ. 410/1995. 
Κώλυμα που δημιουργείται μετά από την εκλογή συνεπάγε¬ 
ται αυτοδίκαιη έκπτωση από το αξίωμα. 

Το Δ.Σ. κατά την πρώτη τακτική του συνεδρίαση, που συ- 
γκαλείται με πρόσκληση του Νομάρχη Σάμου, συγκροτείται 
σε σώμα με την εκλογή Προέδρου, Αντιπροέδρου, Γ εν. Γ ραμ- 
ματέα και επαρχιακής επιτροπής με μυστική ψηφοφορία. Το 
Δ.Σ. συνεδριάζει τακτικά ανά δίμηνο και έκτακτα όταν προ¬ 
σκληθεί από τον Πρόεδρο για αποχρώντα λόγο ή το ζητή¬ 
σουν εγγράφως (επτά) 7 τουλάχιστον μέλη. 

Αρμοδιότητες του Διοικητικού Συμβουλίου 

1. Διοικεί τον Οργανισμό σύμφωνα με τους νόμους και τη 
συστατική πράξη. 

2. Διαχειρίζεται την περιουσία του και τα οικονομικά εν γέ- 
νειτου Οργανισμού. 

3. Καταρτίζει τον ετήσιο προϋπολογισμό και απολογισμό 
του Οργανισμού. 

4. Προσλαμβάνει ή απολύει διοικητικό ή επιστημονικό προ¬ 
σωπικό, καθορίζει τις αμοιβές, αναθέτει σε τρίτους εντολές 
επαγγελματικές και αναθέτει στην επαρχιακή επιτροπή την 
άσκηση ορισμένων αρμοδιοτήτων του. 

5. Εγκρίνει δαπάνες οποιουδήποτε ποσού με βάση τον 
προϋπολογισμό, μεριμνά γιατην είσπραξη τωνπόρων καιτην 
κατοχύρωση ενγένειτων συμφερόντων του Οργανισμού. 

6. Συντάσσει τον Εσωτερικό Κανονισμό Υπηρεσιών για την 
οργάνωση, τη διάρθρωση και τις αρμοδιότητες των υπηρε- 
σιώντου οργανισμού, του απασχολούμενου προσωπικού και 
τον κανονισμό διαχείρισης, που εγκρίνονται από το Νομαρ¬ 
χιακό Συμβούλιο. Το προσωπικό του οργανισμού συνδέεται 
με αυτόν με σχέση ιδιωτικού δικαίου. Οι ειδικοί επιστημονικοί 

συνεργάτες που προσλαμβάνονται επί θητεία αποχωρούν με 
τη λήξη της θητείας του Δ.Σ. που τους προσέλαβε χωρίς δι¬ 
καίωμα αποζημίωσης ή άλλη αξίωση. Στον Οργανισμό με 
απόφαση του Νομάρχη μπορεί να αποσπώνται υπάλληλοι 
της Ν.Α. ή των ΝΠΔΔ του ευρύτερου δημόσιου τομέα, που 
υπηρετούν εντός των ορίων της Ν.Α. Σάμου για την καλύτε¬ 
ρη οργάνωση των υπηρεσιών του και την εκπλήρωση των 
σκοπών του. 

7. Για τις αποφάσεις του Δ.Σ. που αφορούν τον προϋπολο¬ 
γισμό, τον απολογισμό, τον κανονισμό εσωτερικής υπηρε¬ 
σίας, τον εσωτερικό κανονισμό λειτουργίας, την εκποίηση ή 
ανταλλαγή ακινήτων ή την επιβάρυνσή τους με εμπράγματα 
δικαιώματα, την αποδοχή κληρονομιών και δωρεών που πε¬ 
ριέχουν όρο καθώς και για την συνομολόγηση δανείων απαι¬ 
τείται και γνώμη του Νομαρχιακού Συμβουλίου. Για κάθε μη 
αναφερόμενο ειδικώς ζήτημα διοίκησης και αρμοδιότητας 
του Δ.Σ. ισχύουν τα όσα προβλέπονται στο Π.Δ. 198/96. 

Επαρχιακή Επιτροπή Τουρισμού 

Με απόφαση του Δ.Σ. του οργανισμού συνιστάται επαρ¬ 
χιακή επιτροπή Τουρισμού Ικαρίας, στην έδρα της Επαρχίας 
Ικαρίας στην οποία μπορεί να μεταβιβάζονται αρμοδιότητες 
του Δ.Σ. επαρχιακού ενδιαφέροντος. Η θητεία των μελώντης 
επαρχιακής επιτροπής ακολουθεί τη θητεία του Δ.Σ. 

Η Επαρχιακή επιτροπή Τουρισμού Ικαρίας είναι πενταμε¬ 
λής και απαρτίζεται από τον Έπαρχο Ικαρίας, ως πρόεδρο, 
τον εκπρόσωπο του Συνδέσμου ΟΤΑ Ικαρίας, τον εκπρόσω¬ 
πο του Δήμου Φούρνων, ένα εκπρόσωπο των ξενοδόχων της 
επαρχίας Ικαρίας και ένα εκπρόσωπο των τουριστικών πρα¬ 
κτόρων και επιχειρηματιών, που υποδεικνύονται από τις αντί¬ 
στοιχες επαγγελματικές τους ενώσεις. 

ΠΡΟΕΔΡΟΣ 

ΠρόεδροςτουΔ.Σ.του οργανισμού είναι ο Νομάρχης ή Νο¬ 
μαρχιακός Σύμβουλος ή άλλο μέλος του Δ.Σ., που ορίζεται 
από το Νομαρχιακό Συμβούλιο. 

Ο Π ρόεδρος εκπροσωπεί το νομικό πρόσωπο στα δικαστή¬ 
ρια και σε κάθε δημόσια αρχή και δίνει τους όρκους που επι¬ 
βάλλονται στον Οργανισμό. 

Είναι προϊστάμενος του προσωπικού του Οργανισμού. Δια- 
τάσσει την είσπραξη των εσόδων και εκδίδει τα χρηματικά 
εντάλματα πληρωμής σε βάρος των πιστώσεων του προϋπο¬ 
λογισμού. 

Υπογράφει τις συμβάσεις που συνάπτει ο Οργανισμός και 
ασκεί όλες τις αρμοδιότητες που του ανατίθενται από το νό¬ 
μο ή από τον κανονισμό λειτουργίας ή τις αποφάσεις του Δ.Σ. 

Με απόφαση του Προέδρου μπορεί να ανατεθούν ορισμέ¬ 
νες από τις αρμοδιότητές του στον Αντιπρόεδρο (υπογρα¬ 
φές εγγράφων, ενταλμάτων κλπ. με εντολή του). 


Άρθρο 4 

Πόροι - Περιουσία - Κεφάλαιο 

Στην έννοια των πόρων υπάγονται: 

1. Έσοδα του Οργανισμού από τη συμμετοχή του σε προ¬ 
γράμματα της Ευρωπαϊκής Ένωσης 

2. Έσοδα από την παροχή των υπηρεσιών του, εκπόνηση 
μελετών και προγραμμάτων. 

3. Έσοδα από κάθε είδους επιχορηγήσεις και κατά έτος ει¬ 
σφορές των εμπλεκομένων στο αντικείμενο του Οργανισμού 
φορέων και επαγγελματικών ενώσεων. 

4. Έσοδα από σύναψη δανείων. 

5. Πρόσοδοι από την περιουσία, κληρονομιές, εισφορές 
και δωρεές τρίτων και κάθε άλλη πηγή. 

6. Οι κατά έτος εισφορές της Νομαρχιακής Αυτοδιοίκησης 
Σάμου σε κεφάλαιο, σύμφωνα με τις αποφάσεις του Νομαρ¬ 
χιακού Συμβουλίου, που βαρύνουν τους αντίστοιχους κωδι¬ 
κούς του τομέα τουρισμού. 

Η διαχείριση του Οργανισμού, όπως και η ταμειακή του 
υπηρεσία, έχουν ανεξαρτησία και οργανωτική - διοικητική 
αυτοτέλεια απάτην υπόλοιπη Νομαρχιακή διαχείριση και τα¬ 
μειακή υπηρεσία. Διαχειριστής των δαπανών του Οργανι¬ 
σμού είναι ο Πρόεδρος αναπληρούμενος από τον νόμιμο 
αναπληρωτή του. 

Η οικονομική διαχείριση του Οργανισμού γίνεται σύμφωνα 
με ιδιαίτερο προϋπολογισμό εσόδων εξόδων και είναι ανε¬ 
ξάρτητη της υπόλοιπης νομαρχιακής διαχείρισης. 

Ο Οργανισμός καταργείται με τον ίδιο τρόπο που συστή- 
θηκε και η περιουσία του περιέρχεται στην Νομαρχιακή Αυ¬ 
τοδιοίκηση Σάμου, η οποία υποχρεούται να διαθέτει αυτήν σε 
ίδιους ή παρεμφερείς κοινωφελείς σκοπούς για τους οποί¬ 
ους είχαν καταληφθεί. 

Άρθρο 5 

Ο Οργανισμός διαθέτει σφραγίδα, που φέρει κυκλικά την 
επωνυμία του και στη μέση το έτος ίδρυσής του 2003. 

Μετά από διαλογική συζήτηση το Νομαρχιακό συμβούλιο, 
κατά πλειοψηφία αποφάσισε: 

Την ίδρυση Νομικού προσώπου σύμφωνα με τις διατάξεις 
των άρθρων 73 και 74 παρ. 2 του ΠΔ 30/96 και του ΠΔ 198/96 
με την επωνυμία «Οργανισμός Τουρισμού Νομαρχιακής Αυ¬ 
τοδιοίκησης Σάμου» με έδρα την πόλη της Σάμου, και εγκρί¬ 
νει το παραπάνω καταστατικού αυτού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Σάμος, 12 Ιουνίου 2003 
Ο Πρόεδρος του Νομαρχιακού Συμβουλίου 
ΝΙΚΟΛΑΟΣ ΖΑΧΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




